Extrémna Krížová Cesta - Lučenec

Trasa Sv. Pátra Pia.

Priebeh trasy:

Kostol Navštívenia Panny Márie v Lučenci → Lučenec park → Parkovisko pri mestskom

futbalovom štadióne → Lučenská priehrada → Lapoš → Mašková kostol → Lipinka → Ľuboreč

kostol → rázcestník Riečka → Lysec → Sedlo pod Lyscom → rázcestník Lentvorský mlyn →

rázcestník Pražský mlyn → rybník Báronka → Obecný úrad Ľuboreč.

Celková dĺžka: 34,3 km

Prevýšenie: 830 m

! Miesta, kde je potrebné zachovať mimoriadnu opatrnosť, aby ste nezišli z vyznačenej trasy,

sú v tomto opise zvýraznené výkričníkom a sú podčiarknuté. Na týchto úsekoch zachovajte

mimoriadnu obozretnosť a opatrnosť.

† V opise sú krížikom označené miesta, kde by ste mali prečítať rozjímanie a uvažovať

o zastavení krížovej cesty.

( ) Číslo v zátvorke je vyznačený bod na mape. Napríklad bod (13) je obecná knižnica v obci Mašková.

Pravidlá pohybu po trase:

1. Počas krížovej cesty sa nepohybuj sám, ale v uzatvorených skupinách s počtom nie viac

ako 10 osôb.

2. Každá osoba by mala mať na sebe reflexné prvky.

3. Po cestných komunikáciách sa pohybuj v súlade s pravidlami cestnej premávky

(chodci sa pohybujú po ľavej krajnici alebo čo najbližšie pri ľavom okraji vozovky, jeden za druhým).

Osoba, ktorá je na začiatku a na konci skupiny má mať zasvietenú baterku (prvý s bielym svetlom

smerujúcim dopredu, posledný s červeným svetlom smerujúcim dozadu).

4. Miesto, kde budeš stáť počas čítania rozjímaní Krížovej cesty alebo počas prestávok,

si vyber tak, aby si dbal na svoju bezpečnosť a aby si nebránil pohybu ostatných účastníkov EKC

alebo iným osobám.

5. Dbaj na vlastnú bezpečnosť a bezpečnosť druhých. Počas Extrémnej krížovej cesty platí

pravidlo zachovávať ticho.

Toto pravidlo platí od začiatku Extrémnej krížovej cesty. Rešpektuj ostatných účastníkov, ktorí

chcú rozjímať o tajomstvách krížovej cesty a zažiť osobné stretnutie s Bohom v tichu a modlitbe.

Upozorni tých, ktorí toto pravidlo nerešpektujú. V prípade vzniku nebezpečnej situácie...

Trasa EKC prebieha pomerne náročným terénom. Môže sa stať, že budeš jedinou

osobou, ktorá bude môcť pomôcť inému účastníkovi. Preto neváhaj zareagovať,

keby sa niekto ocitol v ťažkostiach.

Pravidlo zachovávať ticho preruš vždy, ak zistíš, že:

• niekto sa zranil alebo má iné zdravotné ťažkosti, • niekto leží alebo sedí bez pohybu,

• niekto má problémy počas chôdze alebo sa mu ťažko dýcha, • niekto vysiela záchranný signál.

Ak sa sám ocitneš v niektorej z uvedených situácií alebo ak niekto iný bude potrebovať tvoju

pomoc - zachovaj sa zodpovedne. Uisti sa najprv, že sám si v bezpečí a že ti nehrozí

nebezpečenstvo a začni s poskytovaním prvej pomoci. Ak si myslíš, že daná situácia je nad tvoje

sily a schopnosti, privolaj záchrannú službu na núdzovom čísle 112.

Účasť je na vlastnú zodpovednosť.

Začiatok EKC- Lučenec, trasa Sv. Pátra Pia z Pietrelciny:

Kostol Navštívenia Panny Márie v Lučenci

Po opustení kostola Panny Márie (1) odbočujeme doprava na hlavnú cestu ul.T.G.Masaryka,

prechádzame okolo mestského úradu a pokračujeme až po svetelnú križovatku (2) kde odbočíme

doľava na ul.F.Lehára, kde po 300m odbočíme doprava na ul. B.Nemcovej, kde po 100m prichádzame k prvému zastaveniu, ktoré sa nachádza pred vstupnou bránou do Lučenského parku.

† I. Zastavenie (1,4km) – Lučenecký park (3)

Prechádzame cez celý mestský park okolo Tuhársky potok až k parkovisku za mestským futbalovým štadiónom (4). Od parkoviska pokračujeme doľava k rázcestníku - Lučenec športový areál (5). Od rázcestníka pokračujeme po modrej turistickej značke - Ľadovo až k Lučenskej priehrade (8), reštaurácia Čarda.

† II. Zastavenie (3,7km) - Lučenská priehrada (8)

Pokračujeme ďalej po chodníku okolo priehrady asi 200m kde následne odbočíme vľavo na lesnú cestu. Stále sa držíme modrej turistickej značky cca 1,8km až tretiemu zastaveniu, ktoré sa nachádza asi 400m po výjdení z lesa na poľnú cestu po ľavej strane - strom pri poľovníckom posede.

† III. Zastavenie (5,6km) - Za Lapošom (10)

Pokračujeme stále po lúke po modrej značke 2,5km k štvrtému zastaveniu.

† IV. Zastavenie (8km) - Za riekou Jelšovík (11)

Pokračujeme ďalej po modrej značke 1,4km až prichádzame na asfaltovú cestu do obce Mašková kde asi po cca 200m odbučuje doprava ku kostolu.

† V. Zastavenie (9,6km) - Mašková, evanjelický kostol (14)

Od kostola schádzame naspäť na cestu, kde prechádzame cez most cez potok Mašková, za ktorým odbočíme doľava bod (15) okolo obecnej knižnice. Pokračujeme !!! cca 300m číslo domu 66 !!!, kde odbočujeme doprava bod (16). Po ďalších 100m nám končí asfaltová cesta a my pokračujeme ďalej 2km po modrej turistickej značke po lúke až k bodu 17.

† VI. Zastavenie (12km) – Lipinka (17)

Pokračujeme lesnou cetou po modrej značke, popod vrch Vrsáč, až k hlavnej ceste cca 3,1km bod (18).

† VII. Zastavenie (15km) - Za Velickým potokom (19)

Pri kríži VII zastavenia zabočíme vľavo a pokračujeme po modrej značke cca 550m po bod (20). Hlavnú cestu máme po ľavej ruke. Po 200m sa trasa napája na asfaltovú cestu v obci Ľuboreč, kde po ďalších 200m metroch odbočujeme doprava okolo evanjelického kostola a pokračujeme ešte ďalej 100m až ku kostolu Božieho milosrdenstva.

† VIII. Zastavenie (16,2km) - Kostol Božieho milosrdenstva - Ľuboreč (21)

Od kostola sa vrátime späť na hlavnú cestu kde odbočíme doprava (22), kde po 300m prichádzame na križovatku. Pokračujeme vpravo (23) okolo obecného múzea. Na konci dediny !!! na križovatke !!! pokračujeme vľavo (24) do lesa, stále po modrej značke cca 2km.

† IX. Zastavenie (19,2km) - Riečka (25)

Od rázcestníka pokračuje turistická cesta doľava stále po modrej značke (26). !!! Pokračujeme dlhší úsek stúpaním až 4,1km !!! cez Sedlo pod Lyscom (27) k 10. zastaveniu Lysec.

† X. Zastavenie (23,3km) - Lysec (28)

Z Lysca sa vraciame späť tou istou trasou k rázcestníku Sedlo pod Lyscom (27), ďalej po červenej cca. 300m k bývalému rázcestníku Sedlo pod Lyscom (29) a potom doľava stále po červenej ešte 2,2km. !!! Pozor na prudké odbočenie vpravo pri bode (30).

† XI. Zastavenie (26km) - Lentvorský mlyn (31)

Za rázcestníkom Lentvorský mlyn pokračujeme doprava ďalej po červenej značke kde sa po 1,4km dostaneme k XII. zastaveniu razcestník Pražský mlyn (32),

† XII. Zastavenie (27,4km) – Pražský mlyn (32)

Zabočíme doprava a už len po asfaltovej ceste pokračujeme k XIII. zastaveniu (33).

† XIII. Zastavenie (31,4km) – rybník Báronka (33)

Pokračujeme stále po asfaltovej ceste kde po cca. 2,3 km sa objavia po pravej strane prvé domy obce Ľuboreč (34).

† XIV. Zastavenie (34,3km) – Obecný úrad Ľuboreč (35)

Ukončenie EKC – Lučenec, trasa Sv.Pátra Pia z Pietrelciny.